Tõnis Kõiv

**Tõnis Kõiv** (sündinud 29. oktoobril 1970 Paides) on Eesti poliitik ja jurist.

## Haridus
Tõnis Kõiv on lõpetanud Koeru Keskkooli 1989 ning Tartu Ülikooli õigusteaduskonna 1995. Tartu Ülikooli Euroopa Kolledži magistriõppes õppis aastatel 2000–2003. Läbis 2018. aastal Taltech koolituse "Eksperdi tasemel andmekaitsespetsialistiks" (DPO).

## Töökäik
Kõiv on töötanud ASis Paide Piimakombinaat juristina 1993–1996, Paide linnapeana 1996–2004, OÜ Agenori tegevdirektorina 2004–2005, Riigikogu liikmena 2005–2015, YourOffice'i juristina 2016–2017, Eesti Reformierakonna peasekretärina 2017- 2018, 2018. aastast kuni juunini 2025 YourOffice'i jurist. Alates 02.juunist 2025 Rae valla abivallavanem ehituse, planeerimise ja territoriaalse arengu valdkondades.

## Poliitiline tegevus
Tõnis Kõiv astus Eesti Reformierakonda 4. juunil 1996. Reformierakonna juhatuse liige aastatel 1999–2001 ja 2003–2005, 2007–2009, 2009–2011, 2011–2013. 2013. aastal valitud Reformierakonna juhatusse Kõiv ei kandideerinud.

Ta oli Järva- ja Viljandimaalt valitud X Riigikogu liige 2005–2007, XI Riigikogu liige 2007–2011 ja XII Riigikogu liige 2011–2015. Ta kandideeris Riigikogusse 2015 aastal Harju- ja Raplamaal, aga ei osutunud valituks.

Tõnis Kõiv on olnud keskkonnakomisjoni esimees, riigieelarve kontrolli komisjoni ase-esimees ning IPU (Rahvusvahelise Parlamentidevahelise liidu) Eesti delegatsiooni juht, Eesti-Tšehhi parlamendirühma esimees.

10. veebruaril 2017 kinnitas Reformierakonna juhatus esimees Hanno Pevkuri ettepanekul Kõivu erakonna peasekretäriks volituste algusega 1. märtsil 2017. 9. märtsil 2018 otsustas Reformierakonna juhatus ametist lahkuva esimehe Hanno Pevkuri ettepanekul lõpetada peasekretäri kaheaastane leping ennetähtaegselt. 

16. oktoobril 2018 valis Rae vallavolikogu Tõnis Kõivu volikogu esimeheks ja teist korda valiti Tõnis Kõiv volikogu esimeheks peale 2021 a kohalikke valimisi. 

20. mail 2025 nimetas Rae vallavolikogu Tõnis Kõiv abivallavanema (Ehituse-,planeerimise- ja keskkonnaamet) ametisse ja sellega lõppes volikogu esimehe roll. 

## Isiklik
Tõnis Kõiv on abielus Marge Kõivuga. Tõnis Kõivul on kolm last, Triinu (1988), Marili (1992) ja Tõnis (2002).

## Ühiskondlik tegevus
Kõiv on olnud Euroopa Liidu Regioonide Komitee liige 2003–2004, Eesti Linnade Liidu juhatuses 1999–2004, Järvamaa Omavalitsuste Liidu esimees 1999–2002.

Ta on olnud Rahvusvahelise Noorte Kommertskoja (Junior Chamber International Estonia) Paide koja asutajaliige, Riigimetsa Majandamise Keskuse nõukogu liige, auditikomitee esimees (2007-2016), AS Teede Tehnokeskus nõukogu liige (2015-2016) ning Tallinna Rotary Klubi liige.

Tõnis Kõiv oli kolmel 6-kuu pikkusel perioodil rahvusvahelise ärikoostöövõrgustiku (BNI) grupi North Star Tallinn president.

## Tunnustus
* 2003 – Järvamaa teenetemärk

## Välislingid
* Martti Kass. Tõnis Kõiv: müraga seotud riskid tuleb tähelepanu alla võtta Postimees, 18. juuni 2007
* Riigikogulane jäi kiiruse ületamisega vahele Postimees, 3. november 2008
* Askur Alas. Tõnis Kõiv: sovhoosi autojuhist sotsiaalministri kandidaadiks Eesti Ekspress, 23. jaanuar 2009
* Tõnis Kõiv: senine pandipakendi süsteem peaks Eestis jätkuma Postimees, 18. jaanuar 2010
* Tõnis Kõiv: Teeme ära vallutab maailma samamoodi kui Skype Delfi 15. september 2011
* Sulev Vedler. Tõnis Kõiv võitleb paha haisuga Eesti Ekspress, 25. oktoober 2012
* Tõnis Kõiv: Inimesed väärivad pääsu Ülemiste järve kallastele 7. oktoober 2013 Eesti Elu
* Tõnis Kõiv: Võidame jobu meis enestes Postimees, 8. november 2014
*Reformierakonna peasekretäriks sai Tõnis Kõiv, Postimees 10. veebruar 2017
*Video: mida hakkab tegema Reformierakonna peasekretäri kohalt lahkuv Tõnis Kõiv, Delfi 9. märts 2018
* "Leht: Kõiv uputas peasekretärina Reformierakonna võlgadesse" ERR, 8. märts 2018
*Rae vallavolikogu esimeheks valitud Tõnis Kõiv välistab kandideerimise Riigikogu valimistel, Harju Elu 17. oktoober 2018